Dilnozaxon Kattaxonova

Dilnozaxon Kattaxonova – oʻzbek siyosatchisi, Yoshlar ishlari agentligi direktorining birinchi oʻrinbosari. Siyosiy fanlar boʻyicha falsafa doktori (PhD). „Xalqlar doʻstligi“ koʻkrak nishoni va „Doʻstlik“ ordeni sohibasi.

 Hayoti 
1991-yil 2-iyulda Qoʻqon shahrida tavallud topgan.

2014-yilda Mirzo Ulugʻbek nomidagi Oʻzbekiston Milliy universitetining bakalavriatini bitirgan.

2016-yilda Mirzo Ulugʻbek nomidagi Oʻzbekiston Milliy universitetining magistraturasini tamomlagan.

2014—2016-yillarda „Kamolot“ yoshlar ijtimoiy harakati Markaziy Kengashining Ijtimoiy-huquqiy loyihalar boʻlimi yetakchi mutaxassisi lavozimida ishlagan.

2016—2017-yillarda Oʻzbekiston Xotin-qizlar qoʻmitasi Xalqaro aloqalarni rivojlantirish va nodavlat-notijorat tashkilotlarni qoʻllab-quvvatlash boʻlimi bosh mutaxassisi lavozimida ishlagan.

2017-yil 5-iyulda Yoshlar masalalari boʻyicha Respublika kengashi yigʻilishida Oʻzbekiston yoshlar ittifoqining Markaziy Kengashi raisining oʻrinbosari etib saylangan.

2018—2020-yillari „Kamalak“ bolalar tashkiloti raisi lavozimida mehnat faoliyatini olib borgan.

2018-yildan hozirgi vaqtga qadar Oʻzbekiston Respublikasi Prezidenti huzuridagi Davlat boshqaruvi akademiyasi mustaqil tadqiqotchisi. 2022-yil mart oyida ilmiy ishini himoya qilib, PhD diplomi olgan.

2020-yil 10-iyul kuni yangi tashkil etilgan Oʻzbekiston Respublikasi Yoshlar ishlari agentligi direktori oʻrinbosari etib tayinlandi.

2023-yil boshidan boshlab yana mustaqil tadqiqotchilikka qabul qilingan.

2023-yil 20-dekabr kuni Yoshlar ishlari agentligi direktorining birinchi oʻrinbosari etib tayinlandi.

 Mukofotlari 
 Zulfiya nomidagi Davlat mukofoti bilan birinchilardan boʻlib taqdirlangan.
 2020-yilda Davlat idoralaridagi Top-40 istiqbolli rahbarlar roʻyxati shuningdek, davlat va jamiyat boshqaruvidagi ayollar Top-35 taligidan, 2021-yilda esa Top-40 davlat tuzilmalari, muassasalari, yirik jamoat tashkilotlarida faoliyat yuritayotgan ayollar roʻyxatidan oʻrin olgan.
 2021-yilda Oʻzbekiston Respublikasi Milliy gvardiyasining „Maʼnaviyat aʼlochisi“ hamda Vazirlar Mahkamasi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasining „Xalqlar doʻstligi“ koʻkrak nishonlari bilan taqdirlanganOʻzbekiston Respublikasi Vazirlar Mahkamasi huzuridagi Millatlararo munosabatlar va xorijiy mamlakatlar bilan doʻstlik aloqalari qoʻmitasi rasmiy sayti.
 2021-yil 30-iyun „Yoshlar kuni“da Oʻzbekiston Respublikasi Prezidenti tomonidan „Doʻstlik“ ordeni bilan taqdirlanganYoshlar kuni munosabati bilan yurtimizning faol va tashabbuskor yosh avlod vakillaridan bir guruhini mukofotlash toʻgʻrisida.
Jismoniy tarbiya va sport a’lochisi ko‘krak nishoni (2026-yil 21-fevral)

 Yana qarang 
 Mehrinoz Abbosova
 Qobuljon Ahmedov
 Jamshid Xoʻjayev (pedagog)
 Behzod Toʻxtamurodov
 Abatbay Daniyarov

 Manbalar 

 Havolalar  
 Dilnozaxon Kattaxonova Telegram sahifasi
 Dilnozaxon Kattaxonova Instagram sahifasi
 Dilnozaxon Kattaxonova Facebook sahifasi

Turkum:Oʻzbekiston yetakchilari